Karsonas (upė)

Karsonas () – upė Jungtinėse Amerikos Valstijose, daugiausia vakarų Nevadoje. Prasideda dviem ištakomis Kalifornijoje, Siera Nevados kalnuose. Šios ištakos (Rytinė ir Vakarinė) teka į šiaurės rytus ir susilieja į Karsoną Nevadoje, netoli Mindeno. Toliau teka į šiaurės rytus kol užsibaigia Karsono duburyje, Karsono dykumoje. Sudaro nenuotakų baseiną.

Karsono, kaip ir Trakio bei Volkerio, upės vanduo gausiai naudojamas drėkinimui ir žemių įdirbimui. Žemupyje sudaryta užtvankų.


Pagrindiniai miestai prie Karsono: Mindenas, Karson Sitis, Falonas.

Upė pavadinta Laukinių Vakarų keliautojo, prekeivio Kito Karsono garbei.Federal Writers' Project (1941). Origin of Place Names: Nevada. W.P.A. p. 19. Indėnai pajučiai upę vadina Toinahukwa, vašai – Watahshemu.

 Šaltiniai 

Kategorija:JAV upės
Kategorija:Nevada